1974L0557 — DA — 01.07.2013 — 004.001

Dette dokument er et dokumentationsredskab, og institutionerne påtager sig intet ansvar herfor

om gennemførelse af etableringsfrihed og fri udveksling af tjenesteydelser for selvstændig virksomhed og formidlervirksomhed inden for handel med og distribution af giftige stoffer

Ændret ved:

Ændret ved:

▼B

RÅDETS DIREKTIV

af 4. juni 1974

om gennemførelse af etableringsfrihed og fri udveksling af tjenesteydelser for selvstændig virksomhed og formidlervirksomhed inden for handel med og distribution af giftige stoffer

(74/557/EØF)

RÅDET FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab, særlig artikel 54, stk. 2 og 3 og artikel 63, stk. 2 og 3,

under henvisning til den almindelige plan om ophævelse af begrænsninger i etableringsfriheden ( 1 ), særlig afsnit IV, A og C,

under henvisning til den almindelige plan om ophævelse af begrænsninger i den fri udveksling af tjenesteydelser ( 2 ), særlig afsnit V, C,

under henvisning til Rådets direktiv 64/223/EØF af 25. februar 1964 om gennemførelse af etableringsfrihed og fri udveksling af tjenesteydelser for virksomhed inden for engroshandelen ( 3 ),

under henvisning til Rådets direktiv 64/224/EØF af 25. februar 1964 om gennemførelse af etableringsfrihed og fri udveksling af tjenesteydelser for formidlervirksomhed inden for handel, industri og håndværk ( 4 ),

under henvisning til Rådets direktiv 68/363/EØF af 15. oktober 1968 om gennemførelse af etableringsfrihed og fri udveksling af tjenesteydelser for selvstændig erhvervsvirksomhed inden for detailhandelen ( 5 ),

under henvisning til forslag fra Kommissionen,

under henvisning til udtalelse fra Europa-Parlamentet ( 6 ),

under henvisning til udtalelse fra Det økonomiske og sociale Udvalg ( 7 ), og

ud fra følgende betragtninger:

De almindelige planer foreskriver ophævelse af enhver i nationaliteten begrundet forskelsbehandling, med hensyn til etablering og tjenesteydelser

— inden for engroshandel og formidlervirksomhed inden for handel, industri og håndværk inden udløbet af andet år i anden etape,

— inden for detailhandel efter udløbet af andet år i overgangsperiodens anden etape og inden udløbet af anden etape;

direktiverne 64/223/EØF, 64/224/EØF og 68/363/EØF gælder ikke på området for giftige stoffer, der på grund af særlige problemer, som beskyttelse af den offentlige sundhed rejser, reguleres af ved lov eller administrativt fastsatte bestemmelser i medlemsstaterne;

direktiverne 64/223/EØF og 68/363/EØF gælder heller ikke for virksomhed inden for engros- og detailhandelsvirksomhed på området for patogene stoffer; dog er, bortset fra patogene stoffer klassificeret som lægemidler til brug for mennesker eller dyr i henhold til Rådets direktiv 65/65/EØF af 26. januar 1965 om tilnærmelse af ved lov og administrativt fastsatte bestemmelser om medicinske specialiteter ( 8 ), ændret ved direktiv 66/454/EØF ( 9 ), kun patogene stoffer kaldet »biologiske midler til skadedyrsbekæmpelse inden for landbruget«, omfattet af de nævnte former for virksomhed; som følge heraf kan, hvad angår patogene stoffer, ophævelsen af begrænsningerne i den fri udveksling af tjenesteydelser og i etableringsfriheden begrænses til at omfatte handel med og distribution af de nævnte skadedyrsbekæmpelsesmidler;

det forekommer nyttigt og hensigtsmæssigt at træffe foranstaltninger på fællesskabsplan med henblik på at regulere de områder, der er nævnt i de to foregående betragtninger; under hensyntagen til den farlige indvirkning de giftige stoffer kan have på menneskers eller dyrs og planters sundhed enten direkte eller gennem det omgivende miljø;

formidlervirksomhed inden for handel, industri og håndværk omfattes af direktiverne 64/224/EØF og 68/363/EØF; formidlervirksomhed i forbindelse med giftige og patogene stoffer er undtaget fra disse direktivers anvendelsesområde; dette direktiv har derfor ligeledes til opgave at liberalisere disse former for formidlervirksomhed; derfor bør i henhold til dette direktiv betegnelsen »handel og distribution« også tage sigte på formidlervirksomhed inden for dette område;

i overensstemmelse med den almindelige plan om ophævelse af begrænsninger i etableringsfriheden skal begrænsninger i adgangen til at indmelde sig i faglige organisationer afskaffes i det omfang den pågældendes erhvervsmæssige virksomhed medfører benyttelse af denne adgang;

ordningen for arbejdstagere, som ledsager tjenesteyderen, eller som handler for dennes regning, fastlægges i bestemmelser, der træffer under anvendelse af traktatens artikler 48 og 49;

der er eller vil blive udstedt særlige direktiver, gældende for alle former for selvstændig virksomhed, vedrørende de begunstigedes rejse og ophold samt i fornødent omfang direktiver om samordningen af de garantiforanstaltninger, som medlemsstaterne kræver af selskaber til beskyttelse af såvel selskabsdeltageres som tredjemænds interesser;

i visse medlemsstater er handel med og distribution og erhvervsmæssig anvendelse af giftige stoffer undergivet bestemmelser om adgangen til erhvervet, og andre medlemsstater vil i givet fald sætte sådanne bestemmelser i kraft; af den grund vil visse særlige overgangsforanstaltninger, bestemt til for andre medlemsstaters statsborgere at lette adgangen til og udøvelsen af erhverv inden for handelen med giftige stoffer, blive behandlet i et særligt direktiv —

UDSTEDT FØLGENDE DIREKTIV: